Voltooi weidingsvraelys en wen pryse - Landbou - Republikein
Saturday, August 24th, 14:57:19
Voltooi weidingsvraelys en wen pryse
Die koördineringseenheid vir die implementering van die nasionale weidingsbeleid en -strategie het 'n spesiale studie van stapel gestuur om die toestand van weiding in die land en die bewustheid wat daar vir die projek en die aanvaardiging van die voorgestelde bestuurspraktyke is, te bepaal.
Vir die studie om suksesvol te wees, is 'n groot steekproef nodig en boere se hulp daarmee word gevra.
Die eenheid sê die inligting wat boere verskaf sal vertroulik hanteer word en sal slegs gebruik om algemene patrone en neigings te ontleed.
Boere kan in ruil vir hul deelname aan die opname 'n kans staan om een van 10 pryse wen wat die nuwe gids, Photo Guide to Estimate Forage Availability in Namibian Rangelands, insluit tesame met 'n kaart van die betrokke boer se plaas wat die mees onlangse boombedekkingskatting gevat. Dié inligting is deur middel van die 2017-opname met radarsattelliet verkry.
Boere kan die vraelys aanlyn aflaai en dit elektronies of per hand invul. Daarna moet dit geskandeer word en per e-pos na [email protected] gestuur word.
Indien boere enige navrae het, kan hulle vir dr. Cornelis van der Waal by 081 604 5878, [email protected] of [email protected] kontak. Om die vraelys af te laai, besoek die Namibië Landbou-unie se webtuiste by www.agrinamibia.com.na